Predstavitev odprave CHOKTOI 2018 Člani odprave: vodja Aleš Česen (Alpski gorniški klub) , člana Luka Stražar (Akademski AO) in Tom Livingstone (Velika Britanija). Trajanje odprave: od 6. julija do 19. avgusta 2018. Območje: Karakorum, Pakistan. Cilj: Latok 1 (7145 m) po novi smeri v območju severnega stebra.

SPOROČILA



Nedelja, 22. julij 2018 Pozdrav iz Pakistana! Včeraj smo se vrnili z aklimatizacijskega vzpona na Baintha Kabato (6290 m). Vreme je za zdaj dobro z visokimi temperaturami, zaradi katerih smo večino plezanja opravili zvečer ali ponoči. Vsi, vključno s kuharjema in bazno mišjo, se počutimo v redu! Lp, Aleš, Tom, Luka.

Sobota, 11. avgust 2018 Aleš, Tom in Luka smo se pred nekaj urami vrnili v bazo, preplezali smo novo smer v severnem ostenju in prišli na vrh Latoka 1. Sledi ... spanje.

Iskrene čestitke!

* Podrobnosti o odpravi sledijo, ko se alpinisti vrnejo v Slovenijo.



Več: (MMC RTV Slovenija, Gregor Valenčič)

Slovenca Aleš Česen in Luka Stražar ter Britanec Tom Livingstone so šele drugi v zgodovini, ki so osvojili vrh Latoka, in prvi, ki so na 7145 metrov visoki pakistanski vrh priplezali s severne strani. Česen in Stražar na sedemtisočaku Latoku spisala zgodovino (MMC RTV Slovenija, Gregor Valenčič)

------------------------ Povezana novica:

Alpinistična odprava Choktoi 2018 na poti v Karakorum

